මේ අතර ඝාතනය කරන ලද ගල්ගමුව - දළ පූට්ටුවාගේ සිරුර පොල්පිතිගම - කහල්ල - පල්ලෙකැලේ අභයභූමියේ හොරොව්වැව ඉස්මත්තේ තිබියදී පොලිස් විශේෂ කාර්ය බලකාය ඊයේ සොයාගත්තා.වනජීවි දෙපාර්තමේන්තුව සඳහන් කළේ සිද්ධියට තවත් සැකකරුවෙකු ඊයේ දිනයේ අත්අඩංගුවට ගත් බවයි.ඇත්දළ යුගලයක් අලෙවි කිරීමට සූදානම් වීමේදී වලාන දූෂණ මර්දන ඒකකය මගින් ග්‍රාම නිලධාරීවරයෙකු සහ තවත් පුද්ගලයෙකු පසුගිය 21 වනදා අත්අඩංගුවට ගැනීමත් සමඟ එම ඇත්දළ දළ පූට්ටුවාගේ බවට හෙළි වුණා.ඒ අනුව හස්තියාගේ ශරීරය සොයා පොල්පිතිගම - හේරත්ගම - ගලහිටියාව වැව ඉස්මත්තේ ඉඩමක ඉකුත් (28) දිනයේදී කැණීම් සිදුකළද එහි තිබී කිසිවක් හමුවූයේ නැහැ.කෙසේ වෙතත්, වනජීවි අමාත්‍යවරයාගේ උපදෙස් පරිදි වනජීවි නිලධාරීන් පොල්පිතිගම පොලිසිය සහ පොලිස් විශේෂ කාර්ය බලකාය අද කහල්ල - පල්ලෙකැලේ අභයභූමියේ මෙහෙයුමක් දියත් කළ අතර, එහිදී ඝාතනය කර තිබූ දළ පූට්ටුවාගේ සිරුර සොයා ගැනුණු බවයි වයඹ කලාපය භාර සහකාර වනජීවි අධ්‍යක්ෂ ඒ.එච්.සුමනසේන ප්‍රකාශ කළේ.